Sine

Sine a zo ur gumun eus Breizh e kanton Sine e departamant ar Mor-Bihan. Douaroniezh War lez Mor Bihan Gwened emañ Sine, e reter da Wened hag e kornôg da Deiz. Un darn eus Park ar Mor Bihan eo ar gumun. Anv Erwan Vallerie (1995) ː Sene, 1387; Seine, 1423; Sene, 1453; Sine, 1731 Ardamezioù "En glazur e sinago en sabel gant gouelioù en gul; dehouiadet gant un peul en geot, e hirc'hareg ouzh kleiz en argant, pigoset hag iziliet en sabel, skoret gant un dostal kommek en argant; e nein en argant karget gant pemp brizhenn erminig" Degemeret gant ar Gumun d'ar 26 a viz C'hwevrer 1993. Brezhoneg Ya d'ar brezhoneg D'an 22 a viz Gwengolo 2006 e oa bet votet ar garta Ya d'ar brezhoneg gant kuzul-kêr ar gumun. D’an 28 a viz Du 2011 e oa bet roet d'ar gumun al label Ya d'ar brezhoneg live 1. Deskadurezh E 2011 e oa bet krouet un hentad divyezhek e skol bublik ar gumun. E distro-skol 2025 e oa 36 skoliad enskrivet er c'hlasoù divyezhek (10,1 % eus skolidi ar gumun evit a sell ouzh ar c'hentañ derez). Istor Dispac'h Gall Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e kanton Gwened; e distrig Gwened e oa; lakaet e voe Sine en arondisamant Gwened bet krouet e 1800 hag e kanton Gwened-Reter bet krouet e 1801. XXvet kantved Brezel-bed kentañ Mervel a reas 61 gwaz eus ar gumun abalamour d'ar brezel, eleze 1,25 % eus he foblañs e 1911. Eil brezel-bed Mervel a reas eizh den ag ar gumun abalamour d'ar brezel. Brezelioù didrevadenniñ Brezel Aljeria Mervel a reas daou vilour. Monumantoù ha traoù heverk An ti roz, un arouez-aod eo. Iliz katolik Sant Padern. Monumant ar re varv e Straed Belorsen, luc'hskeudenn. Emdroadur ar boblañs abaoe 1962 Niver a annezidi Melestradurezh Tud Ardamezeg ar familhoù Gevelliñ Levrlennnadur Diavaez (br) Sine war lec'hienn Geobreizh Notennoù ha daveoù